laion/Wikipedia-Exotic huggingface dataset:
সেনেট অব শ্রীরামপুর কলেজ (বিশ্ববিদ্যালয়)

সেনেট অফ শ্রীরামপুর কলেজ (বিশ্ববিদ্যালয়) পশ্চিমবঙ্গের শ্রীরামপুর শহরে অবস্থিত। ১৮২৭ সালে এই সেনেট বিশ্ববিদ্যালয়ের মর্যাদা পায়। এটিই ভারতের প্রথম বিশ্ববিদ্যালয়-মর্যাদা প্রাপ্ত শিক্ষাপ্রতিষ্ঠান। খ্রিস্টান ধর্মপ্রচারক জোশুয়া মার্শম্যান, উইলিয়াম কেরি ও উইলিয়াম ওয়ার্ড (এরা তিনজন শ্রীরামপুর ত্রয়ী নামে পরিচিত) শ্রীরামপুর কলেজ স্থাপন করেন। এই কলেজ স্থাপনের উদ্দেশ্য ছিল ভারতের সকলকে বর্ণ ও ধর্ম নির্বিশেষে কলা ও বিজ্ঞানের শিক্ষা দেওয়া ও ভারতে ক্রমবর্ধমান চার্চের কাজ পরিচালনার জন্য একটি মিনিস্ট্রিকে প্রশিক্ষণ দেওয়া। এর অধীনস্থ সকল খ্রিস্টীয় ধর্মতত্ত্ব শিক্ষাপ্রতিষ্ঠানের (কলেজ) আকাদেমিক প্রশাসন নিয়ন্ত্রণ করে। একটি ড্যানিশ সনদ বলে শ্রীরামপুর কলেজের কাউন্সিল কোনো বিষয়ে ডিগ্রি দেওয়ার অধিকারী। বর্তমানে সেনেট অনুমোদিত ধর্মতত্ত্ব-বিষয়ক ডিগ্রিগুলিই শ্রীরামপুর কলেজ দিতে পারে। Government of India, Ministry of Human Resource Development, Department of Higher Education [১] ওয়েব্যাক মেশিনে আর্কাইভকৃত ২৩ ফেব্রুয়ারি ২০১২ তারিখে World Council of Churches [২] Ministerial Formation, July 2003. Retrieved 23 April 2006. NAC homepage on accredited Colleges NAC 2004 Report on the College and its degree issuing position The Church of North India Friends of Serampore College
শেন শিলিংফোর্ড

শেন শিলিংফোর্ড (ইংরেজি: Shane Shillingford; জন্ম: ২২ ফেব্রুয়ারি, ১৯৮৩) ওয়েস্ট ইন্ডিজের ক্রিকেটার হিসেবে ডোমিনিকা প্রজাতন্ত্রের ডাবল্যাঙ্ক এলাকা থেকে প্রতিনিধিত্ব করছেন। ওয়েস্ট ইন্ডিজের বর্তমান দলে বোলার হিসেবেই মূলতঃ তার অবস্থান। পাশাপাশি উইন্ডওয়ার্ড আইল্যান্ডের পক্ষে প্রথম-শ্রেণীর ক্রিকেট এবং লিস্ট এ ক্রিকেটেও খেলছেন। ১০ জুন, ২০১০ তারিখে শিলিংফোর্ড তার টেস্ট ক্রিকেট অভিষেক ঘটান। নিজেদের মাঠে দক্ষিণ আফ্রিকার বিপক্ষে অনুষ্ঠিত সিরিজের তিনটি খেলাতেই তিনি অংশগ্রহণ করেন। তারপর তিনি ২০১০-১১ মৌসুমে ওয়েস্ট ইন্ডিজ দলের হয়ে শ্রীলঙ্কা সফর করেন। সেখানে তিনি প্রথম টেস্টে পাঁচ উইকেট লাভ করেন। প্রথম ইনিংসে চার উইকেট লাভ করে শ্রীলঙ্কার ব্যাটিং বিপর্যয় ঘটান ও শ্রীলঙ্কা দলকে ফলো-অনে পাঠান। কিন্তু তৃতীয় দিন বৃষ্টিজনিত কারণে খেলা মাঠে গড়ায়নি ও শ্রীলঙ্কা ঘুরে দাঁড়ানোয় খেলাটি ড্র হয়। ২০ নভেম্বর, ২০১০ তারিখের তার প্রথম আন্তর্জাতিক ক্রিকেট ম্যাচের আম্পায়ারিত্ব করেন আসাদ রউফ, রিচার্ড কেটেলবরা এবং স্টিভ ডেভিস। তারা একযোগে তার বোলিং ভঙ্গীমায় সন্দেহজনক বিষয়াদি লক্ষ্য করেন। নির্দিষ্ট বাহু বাঁকানোর পরিবর্তে ১৭ ডিগ্রী বাঁকিয়ে বোলিংয়ের জন্য অবৈধ হিসেবে গণ্য করে আইসিসি বরাবরে প্রতিবেদন প্রেরণ করেন। এপ্রেক্ষিতে ২১ ডিসেম্বর, ২০১০ তারিখে আন্তর্জাতিক ক্রিকেট কাউন্সিল কর্তৃপক্ষ বোলিং ভঙ্গীমা সংশোধনের পূর্ব পর্যন্ত আন্তর্জাতিক ক্রিকেটে অংশগ্রহণ নিষিদ্ধ ঘোষণা করে। এরপর তিনি আন্তর্জাতিক ক্রিকেটে বোলিং করেননি ও ২০১০-১১ মৌসুমের ক্যারিবিয় টুয়েন্টি২০ প্রতিযোগিতায় উইন্ডওয়ার্ড আইল্যান্ডসের দল থেকে বাদ পড়েন। এর পরিবর্তে তাকে সাজিকর হাই পারফরম্যান্স সেন্টারে বোলিং সংশোধনের জন্য প্রেরণ করা হয়। মে, ২০১১ সালে পরীক্ষা-নিরীক্ষান্তে শিলিংফোর্ডের বোলিং বৈধ হিসেবে ঘোষিত হয় ও আন্তর্জাতিক ক্রিকেটে প্রত্যাবর্তনের অনুমতি প্রদান করে। "Shane Shillingford"। www.cricketarchive.com। সংগ্রহের তারিখ ৭ মার্চ ২০১০।  "Shane Shillingford reported for suspect action"। ২০ নভেম্বর ২০১০। সংগ্রহের তারিখ ২০ নভেম্বর ২০১০।  "Shane Shillingford suspended from bowling"। Cricinfo। ২১ ডিসেম্বর ২০১০। সংগ্রহের তারিখ ২৮ মে ২০১২।  "Shillingford dropped from Windwards squad"। Cricinfo। ২১ ডিসেম্বর ২০১০। সংগ্রহের তারিখ ২৮ মে ২০১২।  "Shane Shillingford cleared to resume bowling"। Cricinfo। ৪ জুন ২০১১। সংগ্রহের তারিখ ২৮ মে ২০১২।  ওয়েস্ট ইন্ডিজ ক্রিকেট দল ২০১৩-১৪ ওয়েস্ট ইন্ডিজ ক্রিকেট দলের ভারত সফর CricketArchive statistics
রবার্ট এপ

রবার্ট চার্লস এপ (ইংরেজি: Robert Charles Epp) (জন্মঃ ১৫ই ডিসেম্বর, ১৯২৬) হচ্ছেন একজন অনুবাদক যিনি জাপানি সাহিত্যকে ইংরেজিতে অনুবাদ করেছেন। অন্যদের মধ্যে তিনি সাকুতারো হাগিওয়ারা, কাওরু মারুইয়ামা এবং তাচিহারা কিচিযো'র কবিতা অনুবাদ করেছেন। তিনি হার্ভার্ড বিশ্ববিদ্যালয়ের পিএইচডি এবং UCLA-এর অধ্যাপক এমেরিটাস। কিনোশিতো ইয়ুজি-এর কবিতা ও জাপানি সাহিত্য অনুবাদের জন্য (১৯৭৯) তিনি প্রথম জাপান মার্কিন যুক্তরাষ্ট্র ফ্রেন্ডশিপ কমিশনের ফ্রেন্ডশিপ ফান্ড পুরস্কার যৌথভাবে অর্জন করেন। [১] "Japan-U.S. Friendship Commission Prizes for the Translation of Japanese Literature: Former Prize Winners"। keenecenter.org। ৭ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১১।
সপ্তপদী (দ্ব্যর্থতা নিরসন)

সপ্তপদী নামটি দিয়ে নিচের নিবন্ধসমূহ নির্দেশ করতে পারে: সপ্তপদী, হিন্দু বিবাহ আচার। সপ্তপদী (উপন্যাস) - সাহিত্যিক তারাশংকর বন্দ্যোপাধ্যায় রচিত একটি উপন্যাস। সপ্তপদী (চলচ্চিত্র) - বাংলা চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আ. ন. ম. বজলুর রশীদ

আবু নঈম মোহাম্মদ বজলুর রশিদ (জন্ম : ৮ মে ১৯১১ - মৃত্যু ৮ ডিসেম্বর ১৯৮৬ ) তিনি এএনএম বজলুর রশিদ নামে পরিচিত একজন বাংলাদেশী শিক্ষাবিদ, নাট্যকার, কবি, ঔপন্যাসিক ইত্যাদি ছিলেন। তার রচিত 'আমাদের দেশ' ছড়াটি শিশুদের অনেক প্রিয়। সাহিত্যের অবদানের জন্য ১৯৬৭ সালে নাটকের জন্য তিনি বাংলা একাডেমি সাহিত্য পুরস্কার এবং ১৯৬৯ সালে তমঘা-ই-ইমতিয়াজ ভূষিত হন। রশীদ ১৯১১ সালের ৮ই মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর শহরে জন্মগ্রহণ করেন। তার পিতা হারুন-অর-রশীদ ছিলেন একজন আইনজীবী এবং তার মাতা নছিমুননেসা। রশিদ ১৯২৮ সালে ফরিদপুর জিলা স্কুল থেকে ম্যাট্রিকুলেশন পাস করেন। তিনি ১৯৩১ সালে ইন্টারমিডিয়েট এবং ১৯৩৩ সালে রাজেন্দ্র কলেজ থেকে স্নাতক এবং ১৯৩৮ সালে ঢাকা টিচার্স ট্রেনিং কলেজ থেকে বিটি ডিগ্রি অর্জন করেন । পরে তিনি ১৯৫৪ সালে ঢাকা বিশ্ববিদ্যালয় থেকে বাংলায় স্নাতকোত্তর পাস করেন। বজলুর রশিদ ১৯৩৪ সালে ঢাকা সরকারি মুসলিম উচ্চ বিদ্যালয়ের শিক্ষক হিসাবে কর্মজীবন শুরু করেন। ১৯৫৫-১৯৭২ সালে তিনি ঢাকা টিচার্স ট্রেনিং কলেজে কর্মরত ছিলেন। তিনি ১৯৭৩-১৯৭৫ সালে ঢাকা বিশ্ববিদ্যালয়ে এবং ১৯৭৫-৮০ সালে জাহাঙ্গীরনগর বিশ্ববিদ্যালয়ে ইংরেজি বিভাগে খণ্ডকালীন শিক্ষকতা করেন। কাব্যগ্রন্থ পান্থবীণা (১৯৪৭) মরুসূর্য (১৯৬০) শীতে বসন্তে (১৯৬৭) রঙ ও রেখা (১৯৬৯) এক ঝাঁক পাখি (১৯৬৯) মৌসুমী মন (১৯৭০) মেঘ বেহাগ (১৯৭১) রক্ত কমল (১৯৭২) নাটক ঝড়ের পাখি (১৯৫৯) যা হতে পারে (১৯৬২) উত্তরফল্গুনী (১৯৬৪) সংযুক্তা (১৯৬৫) ত্রিমাত্রিক (১৯৬৬) শিলা ও শৈলী (১৯৬৭) সুর ও ছন্দ (১৯৬৭) উত্তরণ (১৯৬৯) রূপান্তর (১৯৭০) একে একে এক (১৯৭৬) ধানকমল উপন্যাস পথের ডাল (১৯৪৯) অন্তরাল (১৯৫৮) মনে মনান্তরে (১৯৬২) নীল দিগন্ত (১৯৬৭) ভ্রমনকাহিনী দ্বিতীয় পৃথিবীতে (১৯৬০) পথ বেঁধে দিল (১৯৬০) দুই সাগরের দেশে (১৯৬৭) পথ ও পৃথিবী (১৯৬৭) জীবনী আমাদের নবী (১৯৪৬) আমাদের কবি (১৯৫১) রবীন্দ্রনাথ (১৯৬১) জীবন বিচিত্রা (১৯৬২) পাকিস্তানের সুফীসাধক (১৯৬৫) স্কুলে মাতৃভাষা শিক্ষণ (১৯৬৯) ইসলামের ইতিবৃত্ত (১৯৭২) জীবনবাদী রবীন্দ্রনাথ (১৯৭২) ভগবতীচরণ স্মৃতিপদক পাকিস্তান সরকার কর্তৃক প্রদত্ত তমঘা-ই-ইমতিয়াজ -১৯৬৯ বাংলা একাডেমি সাহিত্য পুরস্কার, ১৯৭৬ ঢাকা বেতারের শ্রেষ্ঠ নাট্যকার ও শ্রেষ্ঠ গীতিকার পুরস্কার মুহম্মদ মজিরউদ্দীন মিয়া (২০১২)। "রশীদ, আ.ন.ম বজলুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "আ ন ম বজলুর রশীদ"। দ্য রিপোর্ট। ৮ ডিসেম্বর ২০১৫। সংগ্রহের তারিখ ২৮ জানুয়ারি ২০১৮।  বাংলাপিডিয়ায় আ. ন. ম. বজলুর রশীদ বাংলা একাডেমির বিভিন্ন পুরস্কারপ্রাপ্ত লেখক তালিকা আর্কাইভইজে আর্কাইভকৃত ১১ আগস্ট ২০১৯ তারিখে
বলরাম মন্দির

রামকৃষ্ণ মঠ, বলরাম মন্দির হল রামকৃষ্ণ মঠ ও মিশনের একটি শাখাকেন্দ্র ও রামকৃষ্ণ মন্দির। এটি উত্তর কলকাতার বাগবাজার অঞ্চলে অবস্থিত। বলরাম মন্দির রামকৃষ্ণ মিশনের বাংলা মুখপাত্র উদ্বোধন পত্রিকার প্রধান কার্যালয় উদ্বোধন বাটী, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও গিরিশচন্দ্র ঘোষের বাড়ির কাছে অবস্থিত। ১৮৯৭ সালের ১ মে এই বাড়িতেই স্বামী বিবেকানন্দ রামকৃষ্ণ মিশন প্রতিষ্ঠা করেছিলেন। বলরাম মন্দির রামকৃষ্ণ পরমহংসের শিষ্য বলরাম বসুর বাড়ি ছিল। রামকৃষ্ণ পরমহংস এই বাড়িতে তার কলকাতা-নিবাসী ভক্তদের সঙ্গে দেখা করতে আসতেন। সারদা দেবী ও রামকৃষ্ণ পরমহংসের অন্যান্য শিষ্যরাও এই বাড়িতে বাস করেছেন। যে ঘরে রামকৃষ্ণ পরমহংস তার শিষ্যদের সঙ্গে দেখা করতেন, সেটি এখন ঠাকুরঘর। সারদা দেবী যে ঘরে বাস করতেন, সেই ঘরটিতে একটি সিংহাসনে সারদা দেবীর ফটোগ্রাফ রেখে পূজা করা হয়। বলরাম মন্দিরে আরও একটি ঠাকুরঘর আছে। এখানে বলরাম বসুদের পারিবারিক গৃহদেবতা জগন্নাথ, বলরাম ও সুভদ্রার পূজা হয়। বলরাম মন্দিরের বারান্দায় একটি কাঠের ছোটো রথ রক্ষিত আছে। এই রথে বলরাম মন্দিরে রথযাত্রা উৎসবের আয়োজন করা হয়। উক্ত রথটি রামকৃষ্ণ পরমহংসও টেনেছিলেন বলে জানা যায়। Belur Math Pilgrimage, Swami Ashutoshananda, Sri Ramakrishna Math, Chennai, p. 95-96
কুকুরাজা

কুকুরাজা ওড্ডিয়ান রাজ্যের রাজা ইন্দ্রভূতির সমসাময়িক বজ্রযান বৌদ্ধধর্মের একজন তান্ত্রিক ছিলেন। তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। এই গ্রন্থ থেকে ইন্দ্রভূতি কুকুরাজাকে বহির্তন্ত্রযান শিক্ষাদান করেন। এই জ্ঞানলাভ করে তিনি গুহ্যগর্ভতন্ত্র অধ্যয়ন করেন এবং মহাযোগযানকে আঠারোটি তন্ত্রপিটকে ভাগ করে ইন্দ্রভূতিকে সেই জ্ঞানদান করেন। "Then King Ja taught the book to master Uparaja, who was renowned as a great scholar throughout the land of Sahor, but he could not understand their symbolic conventions and meaning. The king then taught them to the master Kukkuraja. He intuitively understood the chapter on the "Vision of Vajrasattva", from the Tantra of the Magical Net of Vajrasattva [Wylie: rdo rje sems dpa' sgyu 'phrul drva ba (also known as the Guhyagarbha Tantra)], and practiced it, whereupon Vajrasattva revealed himself and predicted that the Lord of Secrets would reveal the meanings of this tantra thereafter. When he had practised more, the Lord of Secrets actually appeared and granted him the complete empowerment of the authentic teaching and of all vehicles. Then he told him to request the verbal teaching from the Licchavi Vimalakirti. It is said that, following the transmitted precepts of the Lord of Secrets, master Kukkuraja divided into the Eighteen Great Tantrapitaka (tantra chen-po sde bco-brgyad) and taught them to King Ja." Dorje, Jikdrel Yeshe (Dudjom Rinpoche, author), & translated and edited: Gyurme Dorje and Matthew Kapstein (1991). The Nyingma School of Tibetan Buddhism: Its Fundamentals and History. Boston, USA: Wisdom Publications. ISBN 0-86171-199-8 Getty, Alice. Gaņeśa: A Monograph on the Elephant-Faced God. (Clarendon Press: Oxford, 1936). 1992 reprint edition।
সমর সেন

সমর সেন (ইংরেজি: Samar Sen; জন্ম: ১০ অক্টোবর, ১৯১৬ — মৃত্যু: ২৩ আগস্ট, ১৯৮৭) ছিলেন একজন উল্লেখযোগ্য বাংলাভাষী স্বাধীনতা-উত্তর কালের ভারতীয় কবি এবং সাংবাদিক। তিনি বিখ্যাত সাহিত্যিক ও শিক্ষাবিদ দীনেশচন্দ্র সেনের পৌত্র। সমর সেনের জন্ম ১৯১৬ সালের ১০ অক্টোবর কলকাতার বাগবাজারে। পিতা অরুণচন্দ্র সেন। আদি নিবাস ছিল অধুনা বাংলাদেশের ঢাকার সুয়াপুরে। ১৯৩২ খ্রিস্টাব্দে তিনি ম্যাট্রিক পাশ করেন। তিনি কলকাতা বিশ্ববিদ্যালয়ের অধীন স্কটিশ চার্চ কলেজ থেকে ১৯৩৬ খ্রিস্টাব্দে ইংরাজী সাহিত্যে প্রথম শ্রেণীতে প্রথম হন এবং ১৯৩৮ খ্রিস্টাব্দে ইংরাজী ভাষা ও সাহিত্যের এম.এ পরীক্ষায় বিশ্ববিদ্যালয়ে প্রথম শ্রেনীতে, প্রথম হন তিনি। তিনি কর্মজীবনে কিছুকাল অধ্যাপনা ছাড়া বাকি জীবন পেশাগতভাবে যুক্ত ছিলেন সাংবাদিকতার সঙ্গে। স্টেটসম্যান পত্রিকার সহ-সম্পাদক ছিলেন। ১৯৫৭ সালে অনুবাদকের কাজ নিয়ে সোভিয়েত ইউনিয়ন যান। বহু রাশিয়ান সাহিত্যের বাংলা অনুবাদ তার কীর্তি। ১৯৬১ সালে দেশে ফিরে একটি বিজ্ঞাপনী সংস্থায় কাজে যোগদান করেন। তারপর হিন্দুস্থান স্ট্যান্ডার্ড পত্রিকায় কাজ করেছেন। মতের অমিল হওয়ায় সেই চাকরি ছেড়ে দেন এবং হুমায়ুন কবিরের ইংরেজি পত্রিকা 'নাও' এর সম্পাদকের দায়িত্ব পালন করেন। এখানেও মতবিরোধ দেখা দিলে নিজেই ফ্রন্টিয়ার নামক ইংরেজি পত্রিকা প্রকাশ করতে থাকেন। এছাড়াও দিল্লির অল ইন্ডিয়া রেডিওর সংবাদ বিভাগে কিছুকাল কাজ করেছেন। মৃত্যুর পূর্ব পর্যন্ত প্রতিষ্ঠাতা সম্পাদক হিসেবে দায়িত্ব পালন করেছেন "Frontier" নামের প্রগতিশীল পত্রিকার। ৭১ বছরের জীবনে তিনি কাব্যসাধনা করেন মাত্র ১২ বছর, ১৯৩৪ থেকে ১৯৪৬ সাল পর্যন্ত। এই কালপর্বেই তার পাঁচটি কাব্যগ্রন্থ প্রকাশিত হয়। তার কাব্যগ্রন্থগুলো হচ্ছে কয়েকটি কবিতা (১৯৩৭), গ্রহণ (১৯৪০), নানা কথা (১৯৪২), খোলা চিঠি (১৯৪৩) এবং তিন পুরুষ (১৯৪৪)। তার কবিতাসংগ্রহ সমর সেনের কবিতা ১৯৫৪ সালে প্রকাশিত হয়। 'কবিতা' পত্রিকার সম্পাদক ছিলেন। নগর জীবনের ক্লেদ ও ক্লান্তি, মধ্যবিত্ত জীবনের প্রতি অবজ্ঞা এবং সংগ্রামী গণচেতনাকে তিনি কাব্যে রূপ দিয়েছেন। কাব্যের সংখ্যা তুলনামূলক কম হলেও ব্যতিক্রমী ও নিজস্ব বৈশিষ্টতায় অনন্য। রোমান্টিকতা বর্জিত তীক্ষ্ণ ভাষা প্রয়োগে সাহিত্যজগতে আলোড়ন সৃষ্টি করেছিল। স্বাধীনোত্তর কালে বিপ্লবী বামপন্থী চিন্তাধারার সমর্থক ছিলেন তিনি। বাবু বৃত্তান্ত (১৯৭৮)। কয়েকটি কবিতা (১৯৩৭), গ্রহণ (১৯৪০), নানা কথা (১৯৪২), খোলা চিঠি (১৯৪৩) এবং তিন পুরুষ (১৯৪৪) বাবু বৃত্তান্ত (১৯৭৮) Old Poetry Website retrieved on February 4, 2007 Some Alumni of Scottish Church College in 175th Year Commemoration Volume. Scottish Church College, April 2008, p. 590. সমর সেন, খালেদ হোসাইন ও সাজ্জাদ আরেফিন সম্পাদিত, সমর সেন, দিব্যপ্রকাশ, ঢাকা, সেপ্টেম্বর ২০০২, পৃষ্ঠা-২৮৮ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৩৯৪। রফিকুল ইসলাম ও অন্যান্য সম্পাদিত; কবিতা সংগ্রহ, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৭৪
তোণ্ডাইনাড়ু

তোন্ডাইনাড়ু (তামিল: தொண்டைநாடு) হল একটি ঐতিহাসিক অঞ্চল। এটি তামিলনাড়ু রাজ্যের উত্তর অংশে অবস্থিত। প্রাচীন পল্লব সাম্রাজ্য যে অঞ্চলে অবস্থিত ছিল সেই অঞ্চলের ৭টি জেলা তোন্ডাইনাড়ুর অংশ। তোন্ডাইনাড়ুর প্রকৃত সীমানা নিয়ে মতভেদ আছে। কেউ কেউ চেন্নাই, তিরুভেলুর, কাঞ্চীপুরম, তিরুবন্নমালাই ও ভিল্লুপুরাম জেলার উত্তরাঞ্চলকে এই অঞ্চলের অন্তর্ভুক্ত করে ভিল্লুপুরমের দক্ষিণাঞ্চল, পুদুচেরি কেন্দ্রশাসিত অঞ্চল ও কোড্ডালুর জেলাকে “নাদুনাড়ু” নামে এক পৃথক অঞ্চলের অন্তর্ভুক্ত করেন। কেউ কেউ ভেলোর জেলা ও নাদুনাড়ু অঞ্চলটি সম্পূর্ণ তোন্ডাইনাড়ুর অন্তর্ভুক্ত করতে চান। অন্ধ্রপ্রদেশ রাজ্যের চিত্তুর ও নেল্লোর জেলাদুটিও এই অঞ্চলের অন্তর্গত। প্রাচীনকালে এই অঞ্চল ইরুলার ও ররবর নামে দুই উপজাতির অধীনে ছিল। খ্রিস্টীয় প্রথম শতাব্দীতে এই অঞ্চল চোম সাম্রাজ্যের অধীনে আসে। তোন্ডাইনাড়ুর রাজধানী ছিল কাঞ্চীপুরম। প্রাচীনকালে এখানে একটি বৌদ্ধ বিশ্ববিদ্যালয় ছিল। খ্রিস্টীয় তৃতীয় শতাব্দীতে তোন্ডাইনাড়ু ইলান্দিরাইয়ানের অধীনে আসে। তিনিই প্রথম রাজা যিনি “তোন্ডাইমন” উপাধি ব্যবহার করেছিলেন। পি. টি. শ্রীনিবাস আয়েঙ্গার তাঁকে পল্লব সামন্তরাজা হিসেবে উল্লেখ করেছেন। মধ্যযুগীয় পল্লব সাম্রাজ্য অন্ধ্র ও উত্তর তামিলনাড়ু জুড়ে প্রসারিত ছিল। খ্রিস্টীয় চতুর্থ থেকে নবম শতাব্দী পর্যন্ত তাঁদের রাজধানী ছিল কাঞ্চীপুরম। প্রাচীন রাজা আদোনদাই এই অঞ্চল জয় করে ভেল্লারাদের শ্রীশৈলম থেকে এখানে আনেন। কাবেরী অববাহিকার উত্তরে তোন্ডাইনাড়ু অবস্থিত। দ্বিতীয় চোল রাজা আদিত্য (৮৭১-৯০৭) কাঞ্চীপুরমের পল্লব বাহিনীকে পরাজিত করে এই অঞ্চল জয় করেন। The Madras journal of literature and science, Volume 13, page 41
কাঞ্চীপুরম পঞ্চায়েত সমিতি

কাঞ্চীপুরম পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির সদর কাঞ্চীপুরম। ২০১১ সালের জনগণনা অনুসারে কাঞ্চীপুরম পঞ্চায়েত সমিতির জনসংখ্যা ৪৯৭,১৪৯। এর মধ্যে ২৪৮,৬৩২ জন পুরুষ ও ২৪৮,৫১৭ জন মহিলা। লিঙ্গানুপাত প্রতি ১০০০ পুরুষে ১০০০ জন। ৬ বছর বয়সের নিচে শিশুদের মধ্যে ২৪,৩০১ জন পুরুষ ও ২৩,৭৩৭ জন মহিলা। "Provisional Population Totals - Tamil Nadu-Census 2011" (পিডিএফ)। Census Tamil Nadu। ১৭ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুলাই ২০১৩।
আনিস চৌধুরী

আনিস চৌধুরী (জন্ম: ২ নভেম্বর, ১৯২৯ - মৃত্যু: ১৯৯০) ছিলেন বাংলাদেশী নাট্যকার এবং ঔপন্যাসিক। তার জন্ম কলকাতায় হলেও পৈতৃক নিবাস ছিল কুমিল্লায়। ১৯৬৮ সালে নাটকে বাংলা একাডেমী পুরস্কার লাভ করেন। চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তার পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তার সাহিত্যিক নাম। কলকাতার তালতলা লেনে নানার বাড়িতে তার জন্ম। তাদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক। আনিস চৌধুরীর লেখাপড়া শুরু হয় মাইজভান্ডার শরিফে। তিনি ১৯৪৪ সালে প্রবেশিকা, ১৯৪৬ সালে কলকাতার  প্রেসিডেন্সি কলেজ থেকে ইন্টারমিডিয়েট এবং ১৯৫৩ সালে ঢাকা বিশ্ববিদ্যালয় থেকে বিএসসি পাস করেন। ১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন। ১৯৯০ সালের ২ নভেম্বর ঢাকায় তার মৃত্যু হয়। নাটক মানচিত্র অ্যালবাম (১৯৬৫) চেহারা (১৯৭৯) তবুও অন্যান্য উপন্যাস সরোবর (১৯৬৭) সৌরভ (১৯৬৮) শখের পুতুল(১৯৬৮) মধুগড় (১৯৭৪) ঐ রকম একজন (১৯৮৬) ময়নামতী গল্প সংকলন সুদর্শন ডাকছে (১৯৭৮) সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৭১।
কলিন হাস্কেল

কলিন ম্যারি হাস্কেল (জন্ম ডিসেম্বর ৬, ১৯৭৬) আমেরিকান রিয়্যালিটি সো সার্ভেইভারের প্রথম ভাগের একজন প্রতিযোগী ছিল। তিনি জন এবং প্যাট্রিসিয়া হাস্কেল বেথেসডা, ম্যারিল্যান্ডে জন্ম দেন। কলিন ইউনিভার্সিটি অফ জর্জিয়ার একজন স্নাতক শিক্ষার্থী ছিলেন। "Colleen: Survivor on CBS"। Cbs.com। ডিসেম্বর ৬, ১৯৭৬। ৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৮ মে ২০১০।  ইন্টারনেট মুভি ডেটাবেজে Colleen Haskell (ইংরেজি) সিবিএস সার্ভেইভার প্রোফাইল
শামসুর রাহমানের গ্রন্থাবলি

বাংলা ভাষার কবি শামসুর রাহমানের গ্রন্থের তালিকা নিম্নে প্রদত্ত হল: প্রথম গান, দ্বিতীয় মৃত্যুর আগে (১৯৬০) রৌদ্র করোটিতে (১৯৬৩) বিধ্বস্ত নিলীমা (১৯৬৭) নিরালোকে দিব্যরথ (১৯৬৮) নিজ বাসভূমে (১৯৭০) বন্দী শিবির থেকে (১৯৭২) দুঃসময়ে মুখোমুখি (১৯৭৩) ফিরিয়ে নাও ঘাতক কাঁটা (১৯৭৪) আদিগন্ত নগ্ন পদধ্বনি (১৯৭৪) এক ধরনের অহংকার (১৯৭৫) আমি অনাহারী (১৯৭৬) শূন্যতায় তুমি শোকসভা (১৯৭৭) বাংলাদেশ স্বপ্ন দেখে (১৯৭৭) প্রতিদিন ঘরহীন ঘরে (১৯৭৮) প্রেমের কবিতা (১৯৮১) ইকারুসের আকাশ (১৯৮২) মাতাল ঋত্বিক (১৯৮২) উদ্ভট উটের পিঠে চলেছে (১৯৮৩) কবিতার সঙ্গে গেরস্থালি (১৯৮৩) নায়কের ছায়া (১৯৮৩) আমার কোন তাড়া নেই (১৯৮৪) যে অন্ধ সুন্দরী কাঁদে (১৯৮৪) অস্ত্রে আমার বিশ্বাস নেই (১৯৮৫) হোমারের স্বপ্নময় হাত (১৯৮৫) শিরোনাম মনে পড়ে না (১৯৮৫) ইচ্ছে হয় একটু দাঁড়াই (১৯৮৫) ধুলায় গড়ায় শিরস্ত্রাণ (১৯৮৫) এক ফোঁটা কেমন অনল (১৯৮৬) টেবিলে আপেলগুলো হেসে উঠে (১৯৮৬) দেশদ্রোহী হতে ইচ্ছে করে (১৯৮৬) অবিরল জলভূমি (১৯৮৬) আমরা ক'জন সঙ্গী (১৯৮৬) ঝর্ণা আমার আঙুলে (১৯৮৭) স্বপ্নেরা ডুকরে উঠে বারবার (১৯৮৭) খুব বেশি ভালো থাকতে নেই (১৯৮৭) মঞ্চের মাঝখানে (১৯৮৮) বুক তার বাংলাদেশের হৃদয় (১৯৮৮) হৃদয়ে আমার পৃথিবীর আলো (১৯৮৯) সে এক পরবাসে (১৯৯০) গৃহযুদ্ধের আগে (১৯৯০) খন্ডিত গৌরব (১৯৯২) ধ্বংসের কিনারে বসে (১৯৯২) হরিণের হাড় (১৯৯৩) আকাশ আসবে নেমে (১৯৯৪) উজাড় বাগানে (১৯৯৫) এসো কোকিল এসো স্বর্ণচাঁপা (১৯৯৫) মানব হৃদয়ে নৈবদ্য সাজাই (১৯৯৬) তুমিই নিঃশ্বাস তুমিই হৃৎস্পন্দন (১৯৯৬) তোমাকেই ডেকে ডেকে রক্তচক্ষু কোকিল হয়েছি (১৯৯৭) হেমন্ত সন্ধ্যায় কিছুকাল (১৯৯৭) ছায়াগণের সঙ্গে কিছুক্ষণ (১৯৯৭) মেঘলোকে মনোজ নিবাস (১৯৯৮) সৌন্দর্য আমার ঘরে (১৯৯৮) রূপের প্রবালে দগ্ধ সন্ধ্যা রাতে (১৯৯৮) টুকরা কিছু সংলাপের সাঁকো (১৯৯৮) স্বপ্নে ও দুঃস্বপ্নে বেচে আছি (১৯৯৯) নক্ষত্র বাজাতে বাজাতে (২০০০) শুনি হৃদয়ের ধ্বনি (২০০০) হৃদপদ্মে জ্যোৎস্না দোলে (২০০১) ভগ্নস্তূপে গোলাপের হাসি (২০০২) ভাঙাচোরা চাঁদ মুখ কালো করে ধুকছে (২০০৩) গন্তব্য নাই বা থাকুক (২০০৪) কৃষ্ণপক্ষে পূর্ণিমার দিকে (২০০৪) গোরস্থানে কোকিলের করুণ আহবান (২০০৫) অন্ধকার থেকে আলোয় (২০০৬) না বাস্তব না দুঃস্বপ্ন (২০০৬) এলাটিং বেলাটিং (১৯৭৪) ধান ভানলে কুঁড়ো দেব (১৯৭৭) গোলাপ ফুটে খুকির হাতে (১৯৭৭) স্মৃতির শহর (১৯৭৯) রংধনুর সাঁকো (১৯৯৪) লাল ফুলকির ছড়া (১৯৯৫) নয়নার জন্য (১৯৯৭) আমের কুঁড়ি জামের কুঁড়ি (২০০৪) নয়নার জন্য গোলাপ (২০০৫) অক্টোপাশ (১৯৮৩) অদ্ভুত আঁধার এক (১৯৮৫) নিয়ত মন্তাজ (১৯৮৫) এলো সে অবেলায় (১৯৯৪) স্মৃতির শহর (১৯৭৯) কালের ধুলোয় লেখা (২০০৪) ফ্রস্টের কবিতা (১৯৬৬) রবার্ট ফ্রস্টের নির্বাচিত কবিতা (১৯৬৮) খাজা ফরিদের কবিতা (১৯৬৮) হৃদয়ের ঋতু (মূল: টেনেসি উইলিয়মস) মার্কোমিলিয়ান্‌স্‌ (মূল: ইউজিন ও'নীল; ১৯৬৭) হ্যামলেট (মূল: উইলিয়ম শেক্সপিয়র; ১৯৯৫) আমৃত্যু তাঁর জীবনানন্দ (১৯৮৬) শামসুর রাহমানের প্রবন্ধ (২০০১) কবিতা এক ধরনের আশ্রয় (২০০২) কবে শেষ হবে কৃষ্ণপক্ষ (২০০৬) একান্ত ভাবনা (২০০১) শামসুর রাহমানের গল্প (২০০২) কালের ধুলোয় লেখা ১. সৃতির শহর। ২৫শে আগস্ট প্রকাশিত প্রথম আলোর সাময়িকী পাতা[স্থায়ীভাবে অকার্যকর সংযোগ]
রিড হফম্যান

রিড গ্যারেট হফম্যান (৫ই আগস্ট, ১৯৬৭) একজন মার্কিন উদ্যোক্তা এবং গ্রন্থপ্রণেতা। তিনি লিঙ্কডইন এর সহ-প্রতিষ্ঠাতা। হফম্যান স্ট্যানফোর্ডে জন্মগ্রহণ করেন এবং বার্কলেতে বেড়ে উঠেন। তিনি স্ট্যানফোর্ড বিশ্ববিদ্যালয় থেকে ১৯৯০ সালে বিএসসি ডিগ্রি লাভ করেন এবং অক্সফোর্ড বিশ্ববিদ্যালয় থেকে ১৯৯৩ সালে এমএ ডিগ্রি অর্জন করেন। Ashton, James (নভেম্বর ৩০, ২০০৮)। "Networker Reid Hoffman seizes the day"। The Times। London। জুন ৩০, ২০১৯ তারিখে মূল থেকে আর্কাইভ করা। সংগ্রহের তারিখ মে ২৬, ২০১১।  "The man with the Midas touch: LinkedIn founder to get .7billion as company goes public (he also invested in Facebook and Flickr)"। Daily Mail। London।  Forbes The World's billionaires: Reid Hoffman Sept 2013 LinkedIn management page ওয়েব্যাক মেশিনে আর্কাইভকৃত ১৪ জানুয়ারি ২০১৬ তারিখে including a brief biography of Hoffman Hoffman's resume on LinkedIn Podcast and videos of Reid Hoffman ওয়েব্যাক মেশিনে আর্কাইভকৃত ২৯ জুন ২০০৮ তারিখে, speaking at Stanford University The Start-Up of You book website WSJ: Venture Capitalist's New Frontier: Where Cellphones Meet Retailing Profile of Reid Hoffman on Endeavor's Board of Directors ওয়েব্যাক মেশিনে আর্কাইভকৃত ১২ মে ২০১৫ তারিখে
নরম্যান আব্রামসন

নরম্যান ম্যানুয়েল আব্রামসন একজন মার্কিন প্রকৌশলী এবং কম্পিউটার বিজ্ঞানী। নরম্যান ১৯৩২ সালের ১ এপ্রিল ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৩ সালে পদার্থবিজ্ঞানে ব্যাচেলর অব আর্টস, ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৫ সালে পদার্থবিজ্ঞানে মাস্টার অব আর্টস এবং স্ট্যানফোর্ড বিশ্ববিদ্যালয় থেকে ১৯৫৮ সালে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৫৫ থেকে ১৯৬৫ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ১৯৬৮ থেকে ১৯৯৪ সাল পর্যন্ত ইউনিভার্সিটি অব হাওয়াই এর তড়িৎ প্রকৌশল ও কম্পিউটার বিজ্ঞানের শিক্ষক হিসেবে কর্মরত ছিলেন। Biography from IEEE Oral history interview with Severo Ornstein, Charles Babbage Institute, University of Minnesota. Ornstein discusses the computing contributions of Wesley Clark and Norman Abramson. গণিত উদ্ভববিজ্ঞান প্রকল্পে নরম্যান আব্রামসন
রচেস্টার বিশ্ববিদ্যালয়

রচেস্টার বিশ্ববিদ্যালয় নিউ ইয়র্কের রচেস্টার শহরে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয় উপস্নাতক ও স্নাতক উভয় ধরনের ডিগ্রি প্রদান করে। এই বিশ্ববিদ্যালয়ের ছয়টি অনুষদ রয়েছে। এই বিশ্ববিদ্যালয়টি ১৮৫০ সালে প্রতিষ্ঠিত হয়। কলেজ অব আর্টস, সায়েস্ন অ্যান্ড ইঞ্জিনিয়ারিং ভিঞ্চেন্ত দু ভিগ্নেয়াউদ, রসায়নে নোবেল পুরস্কার ১৯৫৫, আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৪৮), উইলার্ড গিবস অ্যাওয়ার্ড (১৯৫৬) আর্থার কর্ণবার্গ, চিকিৎসাবিজ্ঞানে নোবেল পুরস্কার ১৯৫৯, ন্যাশনাল মেডেল অব সায়েন্স (১৯৭৯) স্টিভেন চু, পদার্থবিজ্ঞানে নোবেল পুরস্কার ১৯৯৭, হামবোল্ডট প্রাইজ (১৯৯৫) ড্যানিয়েল কার্লটন গ্যাজডুসেক, চিকিৎসাবিজ্ঞানে নোবেল পুরস্কার ১৯৭৬ জর্জ এইচ. উইপেল, চিকিৎসাবিজ্ঞানে নোবেল পুরস্কার ১৯৩৪ রবার্ট ফোগেল, অর্থনীতিতে নোবেল পুরস্কার ১৯৯৩ As of June 30, 2013. "U.S. and Canadian Institutions Listed by Fiscal Year 2012 Endowment Market Value and Percentage Change* in Endowment Market Value from FY 2011 to FY 2012 (Revised February 4, 2013)" (PDF). 2013 National Association of College and University Business Officers and Commonfund Institute.[১] The Eastman School campus is in downtown Rochester (urban), while the majority of the university is located in a more suburban environment. Rochester.du ওয়েব্যাক মেশিনে আর্কাইভকৃত ২ সেপ্টেম্বর ২০১০ তারিখে, UR Publications Services: Graphics Standards University Colors "World University Rankings (USA)"। ShanghaiRanking Consultancy। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "America's Top Colleges"। Forbes.com LLC™। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Best Colleges"। ইউ.এস. নিউজ অ্যান্ড ওয়ার্ল্ড রিপোর্ট এলপি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About the Rankings"। ওয়াশিংটন মান্থলি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। ShanghaiRanking Consultancy। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "University Rankings"। QS Quacquarelli Symonds Limited। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। TSL Education Ltd.। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Official website Official athletics website